A "Les deux anges" (1842) költeménye a Francia Akadémia versenyén díjat nyert. Pierre-Antoine Lebrun segítségével a "Dictionnaire de l'Académie" szerkesztőségében kapott állást, ahol 1847-ig maradt. Ebben az időben "Des bœufs" (1846) című költeménye és "Les paysans et les paysannes" cím alatt összegyűjtött dalai és románcai révén nagy népszerűségnek örvendett. Az 1848. februári forradalom után a szocializmus híve lett, és ilyen szellemű verseket írt ("Le chant des nations; Le chant des ouvriers" stb.); emiatt 1851-ben hét évre az algériai Lambèse-be száműzték. Dalai, melyekhez maga írta a dallamokat is, összegyűjtve "Cahier des chansons; La muse populaire" (újabb kiad. Párizs, 1871) és "Chants et chansons" (3 kötet, 1852-54; 9. kiad. 1841) cím alatt jelentek meg.